2019. gada 2. jūlijā Noteikumi Nr. 290

Rīgā (prot. Nr. 31 22. §)

**Grozījumi Ministru kabineta 2017. gada 28. marta noteikumos Nr. 172 "Bezdarbnieku uzskaites un reģistrēto vakanču informācijas sistēmas noteikumi"**

Izdoti saskaņā ar

Bezdarbnieku un darba meklētāju

atbalsta likuma

4. panta trīspadsmito daļu un

Brīvprātīgā darba likuma

10. panta ceturto daļu

Izdarīt Ministru kabineta 2017. gada 28. marta noteikumos Nr. 172 "Bezdarbnieku uzskaites un reģistrēto vakanču informācijas sistēmas noteikumi" (Latvijas Vēstnesis, 2017, 66. nr.) šādus grozījumus:

1. Papildināt 6.2.1. apakšpunktu aiz skaitļa "7.2." ar skaitli "7.4.".
2. Papildināt noteikumus ar 7.3.7. apakšpunktu šādā redakcijā:

"7.3.7. apstākļi, kas ietekmē dalību aktīvajos nodarbinātības pasākumos vai darba tiesisko attiecību uzsākšanu;".

1. Papildināt noteikumus ar 7.11.7. apakšpunktu šādā redakcijā:

"7.11.7. fiziskas personas saimnieciskās darbības veids un saimnieciskās darbības apturēšanas fakts;".

4. Papildināt noteikumus ar 7.16.16. apakšpunktu šādā redakcijā:

"7.16.16. atzīme par to, vai persona ir ilgstošais bezdarbnieks;".

1. Papildināt noteikumus ar 7.18. apakšpunktu šādā redakcijā:

"7.18. datus par personas ienākumiem, kas sasniedz vai pārsniedz Ministru kabineta noteikto obligāto iemaksu objekta minimālo apmēru, ja persona ir sociāli apdrošināta kā pašnodarbinātais (apdrošināšanas perioda sākuma datums, apdrošināšanas perioda beigu datums)."

6. Papildināt noteikumus ar 8.1.16. apakšpunktu šādā redakcijā:

"8.1.16. vidējais mēneša atalgojums profesijā;".

7. Papildināt 11.1.3. apakšpunktu aiz vārda "veids" ar vārdiem "un darbības joma".

8. Papildināt noteikumus ar 11.3.6. apakšpunktu šādā redakcijā:

"11.3.6. personas digitālais attēls."

9. Aizstāt 12.7. apakšpunktā vārdu un skaitli "un 7.9." ar skaitļiem un vārdu "7.9. un 7.18.".

10. Aizstāt 12.8. apakšpunktā skaitli "7.11." ar skaitļiem "7.10.2., 7.11., 8.1.16.".

11. Aizstāt 13.1. apakšpunktā skaitļus un vārdu "7.16.2. un 7.16.5." ar skaitļiem un vārdu "7.16.2., 7.16.5., 7.16.8. un 7.16.16.".

12. Izteikt 14. punktu šādā redakcijā:

"14. Informācijas sistēma nodrošina, lai, izmantojot informācijas sistēmas lietotāja saskarni, piekļuvi sistēmā iekļautajiem datiem un nepieciešamos datus saņemtu:

14.1. Valsts izglītības attīstības aģentūra – šo noteikumu 7.1.1., 7.1.2., 7.1.3., 7.1.4., 7.5.1.2., 7.10.1., 7.11. un 7.17. apakšpunktā minētos datus par personām vecumā no 15 līdz 30 gadiem;

14.2. Pilsonības un migrācijas lietu pārvalde – šo noteikumu 8.1.11. apakšpunktā minētos datus."

13. Izteikt 17. punkta pirmo teikumu šādā redakcijā:

"Informācijas sistēmā uzkrātos personas datus glabā 10 gadus no bezdarbnieka vai darba meklētāja statusa zaudēšanas vai bezdarba riskam pakļautās personas dalības pabeigšanas preventīvajā bezdarba samazināšanas pasākumā."

Ministru prezidenta vietā –

Ministru prezidenta biedrs,

aizsardzības ministrs A. Pabriks

Labklājības ministre R. Petraviča